# David Paul Scofield

David Paul Scofield, CH CBE (Birmingham, Anglaterra, 21 de gener de 1922 - Sussex, 19 de març de 2008) va ser un actor de teatre i de cinema anglès, guanyador d'un Oscar al millor actor. Va rebutjar el nomenament de Sir en tres ocasions, però va ser Par de la Companyia d'Honor des de 2001 fins a la seva mort.

## Teatre

De petit va estudiar a la Varndean School per a nens a Brighton. Durant la seva estada a la preparatòria, Scofield va fer diversos papers en obres de teatre escolars, però va començar la seva carrera el 1940, i va ser aviat comparat amb Laurence Olivier. El 1947, va actuar a Pericles, Prince of Tyre de Walter Nugent Monck al Royal Shakespeare Theatre a Stratford-upon-Avon. El 1966 va participar en Staircase de la Royal Shakespeare Company. Durant la seva carrera va guanyar diversos premis pels seus papers al teatre, incloent un Tony per Un home per a l'eternitat el 1960. El 1979 va aparèixer en el muntatge original de l'obra Amadeus, on interpretava el paper de Salieri. Scofield va ser especialment conegut com a intèrpret teatral a moltes obres de William Shakespeare.

## Cinema

Scofield va guanyar l'Oscar al millor actor pel seu paper de Sir Thomas More a Un home per a l'eternitat (1966). El 1994 va rebre una segona nominació a l'Oscar, amb l'Oscar al millor actor secundari pel seu paper a Quiz Show, pel·lícula de Robert Redford que tracta de l'escàndol que va provocar el programa als Estats Units en els anys 50, i on interpreta Mark Van Dordel, pare del protagonista de l'escàndol, Charles Van Doren.

## Filmografia

| Any | Títol | Paper | Notes |
| 1955 | That Lady | Felip II de Castella | BAFTA a la millor nova promesa |
| 1958 | Carve Her Name with Pride | Tony Fraser | |
| 1964 | El tren (The Train) | Coronel von Waldheim | |
| 1966 | Un home per a l'eternitat | Sir Thomas More | Oscar al millor actor Globus d'Or al millor actor dramàtic BAFTA al millor actor britànic |
| 1970 | Bartleby, the Scrivener | El comptable | |
| 1971 | King Lear | Rei Lear | |
| 1973 | A Delicate Balance | Tobias | |
| 1973 | Scorpio | Zharkov | |
| 1983 | Ill Fares the Land | veu | |
| 1984 | Summer Lightning | Robert Clarke | |
| 1984 | 1919 | Alexander Scherbatov | |
| 1989 | Henry V | Carles VI de França | |
| 1990 | Hamlet, l'honor de la venjança (Hamlet) | El fantasma | |
| 1992 | Utz | Doctor Vaclav Orlik | |
| 1994 | Quiz Show | Mark Van Doren | Nominació − Oscar al millor actor secundari Nominació − BAFTA al millor actor secundari |
| 1996 | The Crucible | Jutge Thomas Danforth | BAFTA al millor actor secundari Nominació − Globus d'Or al millor actor secundari |
| 1997 | Robinson in Space | Narrador | |
| 1999 | Animal Farm | Boxer | veu |

## Televisió

| Any | Títol | Paper | Notes |
| 1965 | The State Funeral of Sir Winston Churchill (ITV) | Narrador | |
| 1969 | Male of the Species | | Premi Emmy per l'actuació rellevant d'un actor en un paper principal. |
| 1980 | If Winter Comes | Professor Moroi | |
| 1981 | The Potting Shed | James Callifer | |
| 1985 | Anna Karenina | Karenin | |
| 1987 | Mister Corbett's Ghost | Sr. Corbett | |
| 1988 | The Attic: The Hiding of Anne Frank | Otto Frank | |
| 1989 | When the Whales Came | The Birdman | |
| 1994 | Genesis: The Creation and the Flood | | |
| 1994 | Martin Chuzzlewit | Anthony Chuzzlewit | Nominació BAFTA al millor actor de TV |
| 1999 | The Disabled Century | | |

## Teatre

* 1948: The Relapse (John Vanbrugh) (Phoenix)
* 1949: The Seagull (Anton Txékhov) (St. James's)
* 1949: Adventure Story (Terence Rattigan, Theatre Royal, Brighton)
* 1950: Ring Round the Moon (Jean Anouilh, Globe)
* 1952: The River Line (Morgan) (Lyric Hammersmith)
* 1952: Richard II (William Shakespeare) (Shakespeare Memorial Theatre, Theatre Royal Brighton, Lyric Hammersmith)
* 1953: A Question of Fact (Browne) (Piccadilly)
* 1954: Time Remembered (Lyric Hammersmith and New)
* 1955: Hamlet (William Shakespeare) Theatre Royal, Brighton, Phoenix)
* 1956: The Power and the Glory (Graham Greene, Phoenix)
* 1956: The Family Reunion (Phoenix)
* 1957: A Dead Secret (Ackland, Piccadilly)
* 1958: Expresso Bongo (Saville)
* 1959: The Complaisant Lover (Graham Greene, Globe)
* 1960: Un home per a l'eternitat (Robert Bolt, Globe)
* 1968: The Hotel in Amsterdam (John Osborne, Royal Court)
* 1970: L'oncle Vània - (Anton Txékhov, Christopher Hampton) (Royal Court)
* 1973: Savages (Christopher Hampton) (Royal Court)
* 1975: La tempesta (William Shakespeare) (Wyndham's)
* 1978: A Family (Ronald Harwood) (Theatre Royal, Haymarket)
* 1979: Amadeus
* 1986: I'm not Rappaport (Gardner) (Apollo)
* 1989: Exclusive (Jeffrey Archer) (Strand)
* 1992: Heartbreak House (George Bernard Shaw) (Theatre Royal, Haymarket)
* 1996: John Gabriel Borkman (Henrik Ibsen) (National Theatre, London)

## Referències

* ↑ «Full text of "The Player A Profile Of An Art"». Archive.org. [Consulta: 22 febrer 2011].